Antoine Lavoisier

Si Antoine-Laurent de Lavoisier o Antoine Laurent Lavoisier (26 Agosto 1743 – 8 Mayo 1794), ay kilala bilang ama ng kimika ng makabagong-panahon,"Lavoisier, Antoine", Encyclopædia Britannica, 2007, Encyclopædia Britannica Online, 24 Hulyo 2007  Isa siyang kimiko, biyologo, ekonomista, maharlika, politiko, at manananggol.  Higit siyang kilala sa kaniyang mga gawaing may kaugnayan sa larangan ng kimika.

 Talambuhay 
Isinilang siya sa Paris, Pransiya noong 1743.  Bilang anak isang mayamang abogado, nag-aral din siya ng pagkamanananggol, ngunit sinabayan niya rin ng pag-aaral hinggil sa mga paksang makaagham.  Kaya't nang magtapos sa pagkaabogado, nagpasiya siyang maging isang mananaliksik pang-agham.

Noong 1771, pinakasalan niya si Marie Paulze, isang dalagang bata sa kaniya ng labing-apat na taon, na nagsilbi bilang kalihim at mangguguhit ng mga larawan para sa kaniyang inakdaang mga aklat.  Wala silang naging mga anak.

 Politika 
Matagal na naging kasapi ng isang samahang kinamumuhian ng mga mamamayang Pranses si Lavoisier, ang Farm-General sa Ingles (Pranses: Ferme générale), isang organisasyong may tungkulin sa pangangalap ng buwis para sa hari.  Noong 1789, nagkaroon ng pagaaklas sa Pransiya laban sa hari.  Sa kasukdulan ng Rebolusyong Pranses na ito, hinuli at nilitis ang mga miyembro ng Farm-General, na nahatulan ng parusang kamatayan.  Kabilang si Lavoisier sa mga ito.  Pinugutan siya ng ulo, sa pamamagitan ng gilotina, noong 1794.

 Agham 
Bagamat wala siyang sariling mga pagkakatuklas, nagbigay siya ng mga tumpak na paliwanag hinggil sa mga natuklasan ng ibang tao.  Nakapagpa bago sa larangan ng kimika ang kaniyang mga naging paliwanag tungkol sa kombustyon, o pagsunog.  Batay sa kaniyang mga gawain ang kasalukuyang agham ng kimika.

 Sanggunian 

Kategorya:Mga Pranses
Kategorya:Mga kimiko mula sa Pransiya
Kategorya:Mga manananggol
Kategorya:Mga pisiko mula sa Pransiya